Άριεν Ρόμπεν

Ο **Άριεν Ρόμπεν** (*Arjen Robben*, γεννήθηκε 23 Ιανουαρίου 1984) είναι Ολλανδός πρώην διεθνής ποδοσφαιριστής, ο οποίος αγωνιζόταν ως δεξιός πλάγιος μέσος. Περάσε το μεγαλύτερο μέρος της σταδιοδρομίας του σε μεγάλους ευρωπαϊκούς συλλόγους και είναι ένας από τους εννέα παίκτες στην ιστορία που κατέκτησε τίτλους πρωταθλήματος σε τέσσερις διαφορετικές χώρες. Αριστεροπόδαρος, ήταν γνωστός για την ικανότητά του στην ντρίμπλα και την υψηλή του τεχνική κατάρτιση, συνδυαστικά με το περίτεχνο σουτ. Θεωρείται ως ένας από τους καλύτερους ποδοσφαιριστές της γενιάς του και ένας από τους καλύτερους στη θέση του.

## Καριέρα σε συλλόγους

Πραγματοποίησε το επαγγελματικό του ντεμπούτο με τη Χρόνινγκεν, όπου βγήκε παίκτης της χρονιάς για την Έρεντιβιζι τη σεζόν 2000–01. Δύο χρόνια αργότερα υπέγραψε στην Αϊντχόφεν, όπου κέρδισε το πρωτάθλημα. Την επόμενη σεζόν άρχισε να ξεδιπλώνει το ταλέντο του, τραβώντας την προσοχή πολλών αγγλικών συλλόγων και έτσι, το 2004, έπειτα από παρατεταμένες διαπραγματεύσεις με την Τσέλσι, κατάφερε να γίνει μέλος του συλλόγου. Το ντεμπούτο με τη νέα του ομάδα, όμως, άργησε να έρθει λόγω τραυματισμού, αλλά με την επιστροφή του στα γήπεδα βοήθησε την ομάδα του να κερδίσει δύο συνεχόμενους τίτλους Πρέμιερ Λιγκ. Τον Νοέμβριο του 2005 ονομάστηκε παίκτης του μήνα. Μετά από μια τρίτη σεζόν στην Αγγλία που τέθηκε με τραυματισμό μεταγράφηκε στη Ρεάλ Μαδρίτης για 35 εκατομμύρια ευρώ.

Τον Αύγουστο του 2009 μεταφέρθηκε στη Μπάγερν Μονάχου έναντι 25 εκατομμυρίων ευρώ, σημειώνοντας δύο γκολ στο ντεμπούτο του. Στην πρώτη του σεζόν κέρδισε το Πρωτάθλημα Γερμανίας. Αυτός ο τίτλος ήταν ο πέμπτος του σε 8 χρόνια. Τη σεζόν 2012–13 σημείωσε το νικηφόρο γκολ στον τελικό του Τσάμπιονς Λιγκ με αντίπαλο την Ντόρτμουντ. Επιπλέον, εκείνη τη χρονιά κατακτά όλους τους τίτλους έχοντας πρωταγωνιστικό ρόλο και στις δύο συντριπτικές νίκες επί της Μπαρτσελόνα. 

Στις 15 Ιουλίου 2021 ανακοίνωσε την αποχώρησή του από την ενεργό δράση για δεύτερη φορά (είχε προηγηθεί μία το 2019, αλλά είχε επιστρέψει μετά από ένα χρόνο για χάρη της Χρόνιγκεν).

## Διεθνής καριέρα

Με την Εθνική Ολλανδίας έπαιξε στον τελικό του Παγκοσμίου Κυπέλλου το 2010, όπου έχασε από την Ισπανία στην παράταση, ενώ είχε αξιόλογη πορεία με την Ολλανδία και στην επόμενη διοργάνωση (Παγκόσμιο Κύπελλο του 2014), όπου τελείωσε με κατάκτηση της τρίτης θέσης και νίκη με το καθαρό σκορ του 3–0 έναντι της Βραζιλίας στον μικρό τελικό.

## Τίτλοι και διακρίσεις

* Αϊντχόφεν
** 1 Πρωτάθλημα Ολλανδίας: 2002–03
** 1 Σούπερ Καπ Ολλανδίας: 2003
** 1 Πις Καπ (Peace Cup): 2003

* Τσέλσι
** 2 Πρωταθλήματα Αγγλίας: 2004–05, 2005–06
** 1 Κύπελλο Αγγλίας: 2006–07
** 2 Λιγκ Καπ Αγγλίας: 2004–05, 2006–07
** 1 Σούπερ Καπ Αγγλίας: 2005

* Ρεάλ Μαδρίτης
** 1 Πρωτάθλημα Ισπανίας: 2007–08
** 1 Σούπερ Καπ Ισπανίας: 2008

* Μπάγερν Μονάχου
** 8 Γερμανικά Πρωταθλήματα: 2009–10, 2012–13, 2013–14, 2014–15, 2015–16, 2016–17, 2017–18, 2018–19
** 5 Κύπελλα Γερμανίας: 2009–10, 2012–13, 2013–14, 2015–16, 2018–19
** 5 Σούπερ Καπ Γερμανίας: 2010, 2012, 2016, 2017, 2018
** 1 Τσάμπιονς Λιγκ: 2012–13
** 1 Ευρωπαϊκό Σούπερ Καπ: 2013

*  Εθνική Ολλανδίας
** Δεύτερη θέση στο Παγκόσμιο Κύπελλο Ποδοσφαίρου 2010
** Τρίτη θέση στο Παγκόσμιο Κύπελλο Ποδοσφαίρου 2014

## Παραπομπές

## Εξωτερικοί σύνδεσμοι

* 

Κατηγορία:Ολλανδοί ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές ΠΣΦ Αϊντχόφεν
Κατηγορία:Ποδοσφαιριστές Τσέλσι ΦΚ
Κατηγορία:Ποδοσφαιριστές Ρεάλ Μαδρίτης
Κατηγορία:Ποδοσφαιριστές Μπάγερν Μονάχου
Κατηγορία:Ποδοσφαιριστές Παγκοσμίου Κυπέλλου 2010
Κατηγορία:Ποδοσφαιριστές Ευρωπαϊκού Πρωταθλήματος 2012
Κατηγορία:Ποδοσφαιριστές Ευρωπαϊκού Πρωταθλήματος 2008
Κατηγορία:Ποδοσφαιριστές Παγκοσμίου Κυπέλλου 2006
Κατηγορία:Ποδοσφαιριστές Ευρωπαϊκού Πρωταθλήματος 2004
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Μπούντεσλιγκα
Κατηγορία:Ποδοσφαιριστές Εθνικής Ολλανδίας
Κατηγορία:Ποδοσφαιριστές ΦΚ Χρόνινγκεν
Κατηγορία:Ποδοσφαιριστές Εθνικής Ολλανδίας Κ17
Κατηγορία:Ποδοσφαιριστές Εθνικής Ολλανδίας Κ19
Κατηγορία:Ποδοσφαιριστές Εθνικής Ολλανδίας Κ20
Κατηγορία:Ποδοσφαιριστές Εθνικής Ολλανδίας Κ21
Κατηγορία:Παίκτες νικητές ΟΥΕΦΑ Τσάμπιονς Λιγκ